Pielikums

Vides aizsardzības un reģionālās attīstības ministrijas

2017.gada 9.janvāra rīkojumam Nr.1-2/3

“*Par Emisijas kvotu izsolīšanas instrumenta*

 *finansēto projektu atklāto konkursu*

 *ietvaros neatbilstoši veikto izdevumu summu*

 *noteikšanas vadlīniju apstiprināšanu*”

**Emisijas kvotu izsolīšanas instrumenta finansēto projektu atklāto konkursu ietvaros neatbilstoši veikto izdevumu summu noteikšanas vadlīnijas**

1. Emisijas kvotu izsolīšanas instrumenta finansēto projektu atklāto konkursu ietvaros neatbilstoši veikto izdevumu summu noteikšanas vadlīnijas nosaka kā valsts sabiedrība ar ierobežotu atbildību “Vides investīciju fonds” (turpmāk – Fonds) vai Vides aizsardzības un reģionālās attīstības ministrija kā Emisijas kvotu izsolīšanas instrumenta (turpmāk – Finanšu instruments) atbildīgā iestāde (turpmāk – Atbildīgā iestāde) veic Finanšu instrumenta finansēto atklāto konkursu „Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos” un „Siltumnīcefekta gāzu emisiju samazināšana – zema enerģijas patēriņa ēkas” ietvaros īstenoto projektu neatbilstoši veikto izdevumu summu noteikšanu, ja Finanšu instrumenta finansētā attiecīgā projekta ietvaros ir konstatēti neatbilstoši veikti vai neattiecināmi izdevumi.
2. Fonds ir atbildīgs par Finanšu instrumenta finansējuma ieturēšanas vai atgūšanas nepieciešamības izvērtēšanu, aprēķināšanu un nepieciešamās dokumentācijas sagatavošanu un tās aprites nodrošināšanu.
3. Neatbilstoši veikto izdevumu summu nosaka, pamatojoties uz katru konkrētu gadījumu vai, ja tas nav iespējams, vai arī gadījumos, kad neatbilstoši veikto izdevumu summu nav iespējams konkrēti noteikt vai būtu nesamērīgi samazināt projekta attiecināmo izmaksu summu par visu izdevumu summu, kas neatbilst normatīvo aktu un līguma vai vienošanās par attiecīgā projekta īstenošanu nosacījumiem, Fonds vai Atbildīgā iestāde, piemēro proporcionālo finanšu korekciju ievērojot vadlīnijās par finanšu korekciju piemērošanu Eiropas Savienības struktūrfondu, Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta, Latvijas un Šveices sadarbības programmas finansētajos projektos noteiktajiem vispārīgajiem principiem un ar tiem saistītiem finanšu korekcijas apjoma noteikšanas principiem, kas publicēti Eiropas Savienības fondu Vadošās iestādes tīmekļvietnē (<http://www.esfondi.lv/vadlinijas--skaidrojumi>).
4. Proporcionālo finanšu korekciju piemēro projekta attiecināmajām izmaksām. To var piemērot gan visai attiecināmajai līguma summai, gan arī tikai izdevumiem, kas saistīti ar noteiktām pārkāptām darbībām (ja iespējams noteikt).
5. Strīdu par Fonda vai Atbildīgās iestādes pieņemto lēmumu (atzinumu) par neatbilstoši veikto izdevumu summas ieturēšanu vai atgūšanu, kas izriet no starp Fondu, Atbildīgo iestādi un Finansējuma saņēmēju noslēgtā līguma par projekta īstenošanu nosacījumiem risina Administratīvā procesa likumā noteiktajā kārtībā. Strīdu par Fonda vai Atbildīgās iestādes pieņemto lēmumu (atzinumu) par neatbilstoši veikto izdevumu atgūšanu, kas izriet no starp Fondu, Atbildīgo iestādi un Finansējuma saņēmēju noslēgtās vienošanās par projekta īstenošanu risina Valsts pārvaldes iekārtas likumā noteiktajā kārtībā, izņemot iespēju strīdu risināt tiesas ceļā.

Valsts sekretāra vietnieks S.Cakuls